smcproject/ml-wiki-sentences huggingface dataset:
ഈ മൂന്നു വ്യാഖ്യാനങ്ങളാൽ മഹാവിഷ്‌ണുവിനെ ബ്രഹ്മൻ അല്ലെങ്കിൽ പരബ്രഹ്മം, (വ്യക്തിപരമല്ലാത്ത അദൃശ്യ വശം) പരമാത്മാവായി സൂചിപ്പിക്കുന്നു (പൂർണത കൊണ്ടുവരാനുള്ള പോലെ ഒടുവിൽ മനുഷ്യ ആത്മാവിന്റെ എണ്ണമില്ലാത്ത അനുപാതം) അഥവാ നിർഗുണബ്രഹ്മവും, സഗുണ ബ്രഹ്മവും, പ്രജ്ഞാനം ബ്രഹ്മവും, അഹം ബ്രഹ്മാസ്മി, തത്(ബ്രഹ്മ)ത്വമസി, അയമാത്മ ബ്രഹ്മവും, ബ്രഹ്മാണ്ഡം, ബ്രഹ്മവൈവർത്തം, ഇവയെല്ലാം കൂടിചേർന്നതാണ്‌ ഭഗവാന്റെ പരമമായ സ്വരൂപം.
അതിനാൽ ഭക്തി (സ്നേഹപൂർവമായ ഭക്തി) സർവ്വത്മാനിലേക്ക് പോകുന്നു ( ശ്രീകൃഷ്ണൻ അല്ലെങ്കിൽ ശ്രീരാമൻ , നരസിംഹം , ധന്വന്തരി ഏറ്റവും പ്രാധാന്യമുള്ള മഹാവിഷ്ണുവിന്റെ അവതാരങ്ങൾ, നാരായണൻ ജീവജാലങ്ങളുടെ സമാധാനവും പരിപൂർണ്ണതയും നൽകുന്നു).
ഈ രീതിയിൽ, ഭക്തി യോഗയെപ്പോലും മറികടക്കുന്നു.
അത്  പരമത്മാൻ ലക്ഷ്യമിടുന്നു.
എല്ലാ ഭൗതിക പ്രപഞ്ചങ്ങളിലെയും എല്ലാ ജീവജാലങ്ങളുടെയും (ജീവാത്മ) പരമാത്മാവാണ്‌ മഹാവിഷ്ണു.
തിരുവോണം മഹാവിഷ്ണുവിന്റെ നക്ഷത്രമായി കണക്കാക്കപ്പെടുന്നു.
പ്രപഞ്ചത്തിൽ അധർമം വർധിച്ചപ്പോഴൊക്കെ ധർമത്തെ പുനഃസ്ഥാപിക്കാനായി മഹാവിഷ്ണു അസംഖ്യം അവതാരങ്ങൾ എടുക്കുകയുണ്ടായി.
പൂർണാവതാരങ്ങൾ, അംശാവതാരങ്ങൾ തുടങ്ങിയ ഭഗവാന്റെ അസംഖ്യം അവതാരങ്ങളിൽപ്പെടുന്നവയാണ് സൂര്യഭഗവാൻ , കപിലൻ, ദത്താത്രേയൻ, നാരദൻ, മോഹിനി, ഗരുഡൻ, ധന്വന്തരി, വ്യാസൻ, ദേവന്മാർ, മനുക്കൾ, മനുപുത്രന്മാർ, പ്രജാപതികൾ തുടങ്ങിയവർ.
അതിൽ ഏറ്റവും പ്രധാനപ്പെട്ടവയെന്ന് കരുതുന്ന ദശാവതാരങ്ങളാണ് മത്സ്യം, കൂർമം, വരാഹം, നരസിംഹം, വാമനൻ, പരശുരാമൻ, ശ്രീരാമൻ, ബലരാമൻ, ശ്രീകൃഷ്ണൻ, കൽക്കി എന്നിവർ.
അതിൽ ശ്രീകൃഷ്ണൻ എല്ലാ അർഥത്തിലും മഹാവിഷ്ണുവിന്റെ പൂർണാവതാരമാണ്.
നരസിംഹവതാരത്തിൻ്റെ വിപുലീകരണമായി ബന്ധപ്പെട്ട്‌ ഗണ്ഡബെരുണ്ടയായി മഹാവിഷ്‌ണു അവതരിച്ചിട്ടുണ്ടെന്ന്‌ നിരവധി ഗ്രന്ഥങ്ങളിൽ പരാമർശിക്കുന്നുണ്ട്‌.
ചില ഗ്രന്ഥങ്ങൾ ശ്രീബുദ്ധൻ , പറയിപ്പെറ്റ പന്തിരുകുലം എന്നിവ മഹാവിഷ്‌ണുവിന്റെ അംശാവതാരങ്ങളാണെന്ന്‌ വ്യാഖ്യാനിക്കുന്നുണ്ട്‌.
മഹാലക്ഷ്മിനാരായണൻ എന്ന ഭാവം ഭക്തർക്ക് ഐശ്വര്യവും സമ്പത്തും നൽകി അനുഗ്രഹിക്കുന്ന ഭഗവാൻ ആണ് എന്നും ഐതീഹ്യമുണ്ട്.
എന്നാൽ ഇത്തരത്തിൽ ഉള്ള ക്ഷേത്രങ്ങൾ പൊതുവേ കുറവാണ്.
മറ്റൊരു പ്രത്യേക അവതാരമായ ധന്വന്തരി ഭക്തർക്ക് ആരോഗ്യവും ദീർഘായുസും  മാറാരോഗങ്ങളിൽ നിന്നും മുക്തിയും പ്രദാനം ചെയ്യുന്ന മഹാവിഷ്ണുസ്വരൂപം ആണെന്നാണ് വിശ്വാസം.
രോഗികളും ആരോഗ്യപ്രവർത്തകരും ഒരുപോലെ ആരാധിക്കുന്ന ഭഗവാനാണ് ധന്വന്തരി.
രോഗമുക്തിക്കായി മരുന്നുകൾ കഴിക്കുമ്പോൾ അവ വിഷ്ണുരൂപനായ ധന്വന്ദരിയെ പ്രാർഥിച്ചു അത് ഭഗവാന്റെ പ്രസാദമാക്കി സേവിക്കുന്ന ചടങ്ങും  കാണാം.
ആദിയിൽ എല്ലാത്തിനും കാരണഭൂതനായ ദൈവം ആയതിനാൽ "ആദി" എന്ന വാക്കും; "മനുഷ്യന് ആശ്രയിക്കാവുന്ന ദൈവം","അല്ലെങ്കിൽ നരത്തെ അയനം ചെയ്യുന്നവൻ അഥവാ പ്രപഞ്ചത്തെ കറക്കികൊണ്ടിരിക്കുന്ന ദൈവം" എന്ന അർത്ഥത്തിൽ "നാരായണൻ" എന്ന് മറ്റൊരു പേരും സാക്ഷാൽ മഹാവിഷ്‌ണുവിന്‌ അറിയപ്പെടുന്നു.
സൃഷ്ടി, സ്ഥിതി, സംഹാരം, അനുഗ്രഹം, തിരോധാനം തുടങ്ങിയ പഞ്ചകൃത്യങ്ങൾ പരബ്രഹ്മമായ സാക്ഷാൽ ആദിനാരായണനായ മഹാവിഷ്‌ണുവാണ്‌ നിർവഹിക്കുന്നത്.
നാരായണത്തിലെ കറ്റൂർ-വ്യൂഹത്തിന്റെ ശങ്കർസന (രൂപം) എന്നാണ് കാരണോഡക്സായി വിഷ്ണു അറിയപ്പെടുന്നത്.
വിഷ്ണുവിനൊപ്പം "മഹാ" എന്ന ആരംഭ സൂചകമായി നാരായണന്റെ മഹത്വത്തെയും വിശാലതയെയും സൂചിപ്പിക്കുന്നതിനാൽ ഭക്തി സൂചിപ്പിക്കുന്നതിന് ഇത് പലപ്പോഴും മഹാവിഷ്ണുവിനൊപ്പം പരസ്പരം ഉപയോഗിക്കാറുണ്ട്.
ദേശകാല പരിധികളില്ലാതെ എല്ലാത്തിലും വ്യാപിക്കുന്ന പരമചൈതന്യത്തെയാണ് മഹാവിഷ്ണു സ്വരൂപമെന്ന് പറയുന്നത്‌.
സാക്ഷാൽ ആദിനാരായണനായ മഹാവിഷ്‌ണു തന്നിൽ നിന്നു അടർത്തിമാറ്റിയ മൂന്നു വകഭേദങ്ങളാണ്‌ ത്രിമൂർത്തികൾ എന്നും മിക്ക പുരാണങ്ങളിലും പ്രതിപാദിക്കുന്നുണ്ട്‌.
അതുകൊണ്ട്‌ മഹാവിഷ്ണുവിന് ത്രിഗുണങ്ങളും ചേർന്ന വിരാട് രൂപവും, അഥവാ വിശ്വരൂപമെന്നും പറയുന്നുണ്ട്‌.
ഇതിലൂടെ മനസ്സിലാക്കേണ്ടത്‌ സമസ്ഥ ദേവകളും, സൂര്യനും, ചന്ദ്രനും, ഗ്രഹങ്ങളും, നക്ഷത്രങ്ങളും, താരമണ്ഡലവും, പഞ്ചഭൂതങ്ങളും തുടങ്ങി സമസ്ഥ ബ്രഹ്മാണ്ഡവും തന്നിൽ തന്നെയാണ്‌ നിലനിൽക്കുന്നതെന്നാണ്‌ വസ്‌തുത.
ഇതിനാൽ ഭഗവാനെ സർവ്വേശ്വരനെന്നും ഭക്തർ വിശ്വസിക്കുന്നു.
അതാണ്‌ [വിശ്വസ്വരൂപം].
ആയതിനാൽ ത്രിമൂർത്തികൾ സാക്ഷാൽ ആദിനാരായണന്റെ സാത്വിക, രാജസിക, താമസിക ഗുണങ്ങളിൽ നിന്നും ഉണ്ടായി എന്നും പുരാണങ്ങൾ രേഖപ്പെടുത്തിയിട്ടുണ്ട്‌.
ഇതാണ് ത്രിഗുണങ്ങൾ.
ഇവർ ബ്രഹ്മാ, വിഷ്ണു, മഹേശ്വരൻ എന്നറിയപ്പെടുന്നു.
അങ്ങനെയിരിക്കെ തന്നെ വിഷ്‌ണുവിന്‌ (ഗർഭോദക്ഷായി)  തൻസ്വരൂപം തന്നെ ഭഗവാൻ നൽകി കൊണ്ടാണ്‌ സ്ഥിതി നടത്തുന്നത്‌.
ആയതിനാൽ ഭഗവാന്‌ ത്രിഗുണാത്മൻ എന്ന നാമവുമുണ്ട്‌.
ബ്രഹ്മാവ്, വിഷ്ണു (ഗർഭോദക്ഷായി), ശിവൻ എന്നിവർ ഒന്ന് തന്നെ എന്നാണ് വിശ്വാസം.
തന്മൂലം ആദിപരാശക്തി , ബ്രഹ്മാവ് , പരമശിവൻ , ദുർഗ്ഗ , മഹാലക്ഷ്‌മി , സരസ്വതി , ഗണപതി , മുരുകൻ തുടങ്ങിയ  എല്ലാ ദൈവങ്ങളെയും മഹാവിഷ്ണുവിന്റെ വിപുലീകരണത്തിന്റെ ഭാഗമായി കണക്കാക്കുന്നുവെന്ന്‌ മഹാഭാഗവതത്തിലും, മഹാവിഷ്‌ണുപുരാണത്തിലും, വൈഷ്‌ണവിസത്തിലും, വേദങ്ങളിലും, സൂക്തങ്ങളിലും പരാമർശിക്കുന്നുണ്ട്‌.
നാം കാണുന്ന ഈ പ്രപഞ്ചത്തിന്റെ സൃഷ്ടി, സ്ഥിതി സംഹാരാദികളാകുന്ന ലീലക്കുള്ള ഉപാദികളാണ് അവയെല്ലാം.
എല്ലാ നദികളും ഒടുവിൽ കടലിൽ ചേരുന്നതുപോലെ ഏതു രീതിയിൽ ഈശ്വര ആരാധന നടത്തിയാലും അത് ഒടുവിൽ ഭഗവാനിൽ തന്നെ എത്തിച്ചേരുന്നു എന്നാണ് ഭഗവത്ഗീതയിലെ തത്വം.
ബ്രഹ്മനായ മഹാവിഷ്ണു തന്റെ കാൽ‌വെയ്പുകൾ കൊണ്ട് മൂന്ന് ലോകവും സൃഷ്ടിച്ചു എന്നും പറയുന്നുണ്ട്‌ പുരാണങ്ങളിൽ.
അതിനാലാണ്‌ ഭഗവാന്‌ ത്രിവിക്രമൻ എന്ന പേര്‌ വന്നത്.
ആദിനാരായണൻ സമുദ്രത്തിലോ കരനോഡക്കിലോ കിടക്കുന്നു.
ഈ ഭൗതിക പ്രപഞ്ചത്തിന്റെ വിത്ത്‌ മഹാമായയിൽ (ആദിലക്ഷ്മി) അവളെ നോക്കിക്കൊണ്ട് ഭഗവാൻ ഇടുന്നു.
പരമോന്നതനായ കർത്താവിന്റെ തുല്യ പൂരകശക്തിയായ പ്രകൃതിയായി മഹാലക്ഷ്മി ആരാധിക്കപ്പെടുന്നു.
നിലനിൽപ്പിന് ഐശ്വര്യവും സമൃദ്ധിയും ആവശ്യമായതിനാൽ ശ്രീലക്ഷ്മി മഹാവിഷ്ണുവിന്റെ പത്നിയായി സങ്കൽപ്പിക്കപ്പെടുന്നു.
മനസ്സ്, ബുദ്ധി, തെറ്റായ അർഥം എന്നിവയ്ക്കൊപ്പം ആകാശം, അഗ്നി, ജലം, വായു, കര എന്നിവയുൾപ്പെടെ എല്ലാ പ്രകൃതി ഘടകങ്ങളും സൃഷ്ടിക്കപ്പെടുന്നു.
നാലുവേദങ്ങളും വേദാംഗങ്ങളും പുരാണങ്ങളും ഇതിഹാസങ്ങളും സംഗീതശാസ്‌ത്രവും, സർവ്വശാസ്‌ത്രങ്ങളും ശബ്‌ദ ബ്രഹ്‌മസ്വരൂപനയായ ഭഗവാൻ നാരായണന്റെ ശരീരമാകുന്നു.
പഞ്ചഭൂതങ്ങളും പഞ്ചതന്മാത്രകളും, മനസ്സും, ഇന്ദ്രിയങ്ങളും എല്ലാംതന്നെ മഹാവിഷ്‌ണുവാകുന്നു.
ഇങ്ങനെയുള്ള ഭഗവാൻ ആദിവിഷ്‌ണു പാലാഴിയിൽ ആദിശേഷന്റെ (അനന്തൻ) മുകളിൽ ശയിക്കുന്നു.
ഭഗവാന്റെ നീല നിറം അനന്തതയെ സൂചിപ്പിക്കുന്നു.
അതായത്‌ സമസ്ഥ ബ്രഹ്മാണ്ഡത്തിൽ നിറഞ്ഞു നിൽക്കുന്ന പരമ ചൈതന്യത്തെ ഭഗവാൻ മഹാവിഷ്‌ണുവിന്റെ അഥവാ ആദിനാരായണ സ്വരൂപമെന്ന്‌ വിശേഷിപ്പിക്കുന്നു.
അങ്ങനെയാണ്‌ ഭഗവാന്‌ ആദിവിഷ്‌ണു അഥവാ ബ്രഹ്മാണ്ഡനാഥൻ എന്ന നാമങ്ങൾ വന്നതെന്ന്‌ പല പുരാണങ്ങളും വ്യാഖ്യാനിക്കുന്നു.
ഭഗവാൻ ശയിക്കുന്ന അഞ്ചു ശിരസ്സുകൾ ഉള്ള ആദിശേഷൻ എന്നു പേരുള്ള അനന്തൻ എന്ന നാഗരാജാവ് പഞ്ചഭൂതങ്ങളെയും, ആദിയും അന്തവുമില്ലാത്ത പ്രപഞ്ചത്തിനെയും പ്രതിനിധീകരിക്കുന്നു.
ഭഗവാന്റെ നാഭിയിലെ താമരയിൽ ബ്രഹ്മാവ്‌ സൃഷ്‌ടി കർത്തവ്യം നിർവ്വഹിക്കുന്നു.
ഈ കാരണങ്ങളാലാണ്‌ ഭഗവാന്‌ അനന്തപത്മനാഭൻ എന്ന നാമവും കൂടി വന്നത്‌.
ഇതെല്ലാം വൈഷ്‌ണവരും, മഹാവിഷ്‌ണു പുരാണവും, മഹാഭാഗവതവും തുടങ്ങി പല പുരാണങ്ങളും രേഖപ്പെടുത്തുന്നുണ്ട്‌.
ഇതിനുശേഷം, മഹാവിഷ്ണു അങ്ങനെ സൃഷ്ടിച്ച അനേകം പ്രപഞ്ചങ്ങളിലേക്കും പ്രവേശിക്കുന്നു (അവന്റെ ചർമ്മത്തിന്റെ സുഷിരങ്ങളിൽ നിന്ന് ഉയർന്നുവരുന്ന വിത്തുകൾ) അതാണ്‌ ഗർഭോദക്ഷായി വിഷ്ണു, ഈ ഓരോ  പ്രപഞ്ചങ്ങളിലും (ബ്രഹ്മണ്ഡങ്ങൾ) കിടക്കുന്നു.
ഒരു പ്രത്യേക പ്രപഞ്ചത്തിലെ എല്ലാ ആത്മാക്കളുടെയും കൂട്ടായ ആത്മാവാണ് ഗർബോദക്ഷായി വിഷ്ണു എന്നും പ്രപഞ്ചങ്ങളിലെ എല്ലാ ആത്മാക്കളുടെയും കൂട്ടായ ആത്മാവാണ് മഹാവിഷ്ണു എന്നും വ്യാഖ്യാനിക്കാം.
ആയതിനാൽ ബ്രഹ്മം എന്ന സങ്കൽപ്പത്തിന്റെ അവസാന പര്യായമായി മഹാവിഷ്ണു കരുതപ്പെടുന്നു.
ആദിപരാശക്തിയായ" മഹാലക്ഷ്മിയെയാണ്‌ " പത്നിയായി സങ്കല്പിച്ചിരിക്കുന്നത്.
ഗർഭോദക്ഷായിയിൽ നിന്ന് വിഷ്ണു പിന്നീട് ബ്രഹ്മമായി ഉയർന്നുവരുന്നു    ( പ്രപഞ്ചത്തിൽ ഗ്രഹങ്ങളെ സൃഷ്ടിക്കാൻ ധ്യാനിക്കേണ്ടതിന്റെ ആവശ്യകത കാരണം) പ്രത്യേകിച്ചും ഈ  പ്രപഞ്ചത്തിനുള്ളിലെ ( ബ്രഹ്മാണ്ട ) ഗ്രഹവ്യവസ്ഥകളുടെ.
ശ്രീമദ് ഭാഗവതത്തിലും , ഭഗവദ്‌ഗീതയിലും , വൈഷ്‌ണവത്തിലും, മഹാവിഷ്‌ണുപുരാണത്തിലും, മറ്റു പുരാണങ്ങളിലും ഇവയെല്ലാം ഇപ്രകാരം വിശദീകരിച്ചിരിക്കുന്നു.
പ്രധാന നാമങ്ങൾ ബ്രഹ്മൻ പരമാത്മാവ്‌ സ്വയംഭഗവാൻ ആദിവിഷ്‌ണു ആദിവിരാട്‌പുരുഷൻ ആദിമഹേശ്വരൻ മഹാപ്രഭു മഹാപുരുഷൻ ത്രിഗുണാത്മൻ ത്രിലോകനാഥൻ ത്രിവിക്രമൻ വാസുദേവൻ ഭഗവാൻ പരബ്രഹ്മം അനന്തപത്മനാഭൻ വെങ്കടേശ്വരൻ രംഗനാഥസ്വാമി പെരുമാൾ ഗോവിന്ദൻ മുകുന്ദൻ കേശവൻ പൂർണ്ണത്രയീശ്വരൻ ഗുരുവായൂരപ്പൻ ബ്രഹ്മാണ്ഡനാഥൻ വൈകുണ്ഠനാഥൻ ജഗന്നാഥൻ ജഗദ്ദാതാ സർവ്വേശ്വരൻ അഖിലാണ്ഡേശ്വരൻ വിധാതാ വിശ്വംഭരൻ പ്രജാപതി ബാലാജി ലക്ഷ്‌മി കാന്തൻ സർവ്വോത്തമൻ പുരുഷോത്തമൻ പരമപ്രഭു പരമപുരുഷൻ പരമേശ്വരൻ ചക്രധരൻ ചക്രപാണി ശ്രീഹരി ശ്രീവല്ലഭൻ ശ്രീകൃഷ്‌ണൻ ശ്രീപതി ശ്രീധരൻ മാധവൻ രഘുനാഥൻ ശ്രീനിവാസൻ ഋഷികേശൻ പീതാംബരൻ ജനാർദ്ദനൻ ഹിരണ്യഗർഭൻ ഓംകാരം നാരായണൻ ആദി നാരായണൻ ലക്ഷ്മി നാരായണൻ മഹി നാരായണൻ ഹരി നാരായണൻ നര നാരായണൻ ശ്രീമന്ന നാരായണൻ നരസിംഹം ലക്ഷ്മി നരസിംഹമൂർത്തി ശ്രീരാമൻ ധന്വന്തരി ശ്രീവല്ലഭൻ സുരേഷൻ അവതാരങ്ങൾ
പൂർണാവതാരങ്ങൾ, അംശാവതാരങ്ങൾ തുടങ്ങിയ മഹാവിഷ്ണു ഭഗവാന്റെ അസംഖ്യം അവതാരങ്ങളിൽപ്പെടുന്നവയാണ് സൂര്യഭഗവാൻ അഥവാ സൂര്യനാരായണൻ, കപിലൻ, ദത്താത്രേയൻ, നാരദൻ, മോഹിനി, ഗരുഡൻ, ധന്വന്തരി, വ്യാസൻ, ദേവന്മാർ, മനുക്കൾ, മനുപുത്രന്മാർ, പ്രജാപതികൾ തുടങ്ങിയവർ.
അതിൽ ഏറ്റവും പ്രധാനപ്പെട്ടവയെന്ന് കരുതുന്ന ദശാവതാരങ്ങളാണ്.
ദശാവതാരങ്ങൾ
മത്സ്യം, കൂർമം, വരാഹം, നരസിംഹം, വാമനൻ, പരശുരാമൻ, ശ്രീരാമൻ, ബലരാമൻ, ശ്രീകൃഷ്ണൻ, കൽക്കി എന്നിവർ.
ചില ഗ്രന്ഥങ്ങൾ ശ്രീബുദ്ധൻ , പറിയിപ്പെറ്റ പന്തിരുകുലം എന്നിവ മഹാവിഷ്‌ണുവിന്റെ അവതാരങ്ങളാണെന്ന്‌ വ്യാഖ്യാനിക്കുന്നുണ്ട്‌.
വൈഷ്ണവ വിശ്വാസപ്രകാരം ഭഗവാന്റെ ഉഗ്രവും തീക്ഷണവും അതിവേഗം ഫലംതരുന്നതുമായ അവതാരമാണ് നരസിംഹം.
നരസിംഹ മൂർത്തിയെ ഭജിച്ചാൽ ഉപദ്രവകാരികളായ ശത്രുക്കളുടെ വീര്യം നശിക്കുമെന്നും കഠിനമായ ദുരിതങ്ങൾ ഇല്ലാതാകുമെന്നുമാണ് വിശ്വാസം.
ലക്ഷ്മി ദേവിയോട് ചേർന്നിരിക്കുന്ന ലക്ഷ്മി നരസിംഹമൂർത്തി ആകട്ടെ ഭക്തർക്ക് സമ്പത്തും ഐശ്വര്യവും ദുരിതമുക്തിയും നൽകുന്ന ഭാവമാണ് എന്നാണ് സങ്കല്പം.
ധാരാളം ക്ഷേത്രങ്ങളിൽ ലക്ഷ്മി നരസിംഹമൂർത്തി പ്രതിഷ്ഠ കാണാം.
വൈശാഖ പുണ്യമാസം
വൈശാഖ പുണ്യകാലം എന്ന്‌ പറയപ്പെടുന്നു.
27 ദിവസങ്ങളുള്ള ഈ മാസം ഭഗവാൻ വൈകുണ്ടം വിട്ടു ഭൂമിയിൽ ഭക്തരുടെ ഭവനങ്ങൾ സന്ദർശിക്കാൻ ലക്ഷ്മി ദേവിയോടൊപ്പം എത്തിച്ചേരുമെന്നാണ് വിശ്വാസം.
മഹാവിഷ്ണുവിന്റെയും അവതാരങ്ങളുടെയും പേരിലുള്ള ക്ഷേത്രങ്ങളിൽ ഈ മാസത്തിൽ ദർശനം നടത്തുന്നത് അതീവ വിശേഷവും സർവ്വ അനുഗ്രഹദായകവുമാണെന്നാണ് വിശ്വാസം.
ഇങ്ങനെ മഹാവിഷ്ണുവിന്റെ പല പ്രധാന അവതാരങ്ങളും വരുന്ന ഈ വൈശാഖമാസം വിഷ്ണുപ്രീതിക്ക് ഉത്തമം എന്ന്‌ വിശ്വാസം.
ഇതും കാണുക കാരണദോക്ഷായി വിഷ്‌ണു ( ആദിവിരാടപുരുഷൻ / പരബ്രഹ്മം / ആദിനാരായണൻ ) ഗർഭോദക്ഷായി വിഷ്ണു ( വിഷ്‌ണു ) ക്ഷീരോദക്ഷായി വിഷ്ണു ( വിഷ്‌ണു ) ആദിനാരായണൻ പരമാത്മാവ്‌ ത്രിവിക്രമൻ ത്രിഗുണാത്മൻ പരാമർശങ്ങൾ ബാഹ്യ ലിങ്കുകൾ പരമോന്നതന്റെ ആയിരം പേരുകൾ (മഹാവിഷ്ണു സഹസ്രനാമ സ്തോത്രം) സ്റ്റീഫൻ നാപ്പിന്റെ വിശദമായ ലേഖനം
എം.ബി.ബി.എസ്. എം.ബി.ബി.എസ് ബിരുദം
ഇന്ത്യയടക്കം ബ്രിട്ടിഷ് വിദ്യാഭ്യാസ രീതി സമ്പ്രദായികമായി പിന്തുടർന്നു പോരുന്ന രാജ്യങ്ങളിലെ അടിസ്ഥാന വൈദ്യബിരുദമാണ് എം.ബി.ബി.സ്.
അഥവാ Bachelor of Medicine, Bachelor of Surgery.
ലത്തീൻ ഭാഷയിലെ Medicinae Baccalaureus, Baccalaureus Chirurgiae  എന്നതിൽ നിന്നും തുടങ്ങിയ ഈ ബിരുദനാമം ഇന്ന് 
MBBS, MBChB, MBBCh, MB BChir, BM BCh , BMBS എന്നിങ്ങനെയുള്ള വിവിധങ്ങളായ ചുരുക്കെഴുത്തിൽ വിവിധ രാജ്യങ്ങളിൽ അറിയപ്പെടുന്നു.
അമേരിക്കൻ വിദ്യാഭ്യാസ രീതി പിന്തുടരുന്ന രാജ്യങ്ങളിലെ തത്തുല്യമായ അടിസ്ഥാന വൈദ്യബിരുദം എം.ഡി MD Doctor of medicine ആണ്.
ഇന്ത്യയിലെ വൈദ്യ വിദ്യാഭ്യാസ സഥാപനങ്ങൾ നൽകുന്ന ഒരേയൊരു അടിസ്ഥാന വൈദ്യ ബിരുദമാണ് എം.ബി.ബി.എസ്. ഇന്ത്യൻ മെഡിക്കൽ കൗൺസിൽ അംഗീകാരമുള്ള വൈദ്യവിദ്യാഭ്യാസ സഥാപനങ്ങളാണ് എം.ബി.ബി.എസ് ബിരുദത്തിനായി വിദ്യാർത്ഥികളെ പഠിപ്പിക്കുന്നത്.
ബിരുദം നൽകുന്നത് വിവിധ സർവ്വകലാശാലകൾ ആയിരിക്കും.
നാലര വർഷത്തെ പഠനവും, ഒരു വർഷത്തെ ആശുപത്രി പരിശീലനവും (ഇന്റേൺഷിപ്പ്, ഹൗസ് സർജൻസി) അടങ്ങുന്നതാണ് അടിസ്ഥാന ബിരുദ പ്രക്രിയ.
പാഠ്യവിഷയങ്ങൾ.
വൈദ്യ പാഠ്യപദ്ധതി രണ്ടായി തരംതിരിച്ചിരിക്കുന്നു.
ആശുപത്രിയേതരം (non clinical) ആശുപത്രി അധിഷ്ഠിതവും (clinical subjects)
വൈദ്യ പഠനത്തിന്റെ ആദ്യ വർഷങ്ങളിൽ ആടിസ്ഥാന ശാസ്ത്രങ്ങ ളായിരിക്കും ഊന്നൽ നൽകുക.
Basic sciences .
അടിസ്ഥാന വൈദ്യശാസ്ത്ര വിഷയങ്ങൾ അനാട്ടമി (ശരീരഘടന ശാസ്ത്രം) ഫിസിയോളജി (ശരീര പ്രവർത്തന ശാസ്ത്രം) ബയോകെമിസ്ട്രി (ജ്രൈവരസതന്ത്രം) പത്തോളജി (രോഗാവസ്ഥ പഠനം മൈക്രൊബയോളജി (രോഗാണു/ജീവാണു പഠനം) ഫാർമക്കോളജി (ഔഷാധ പഠനം ക്ലിനിക്കൽ വിഷയങ്ങൾ ഒഫ്ത്താൽമോളജി ഇ.എൻ.ടി പിഡിയാട്രിക്സ് (ശിശുരോഗം) മെഡിസിൻ (പൊതുവദ്യം) സർജറി (ശസ്ത്രക്രിയ സംബന്ധം) ഗൈനക്കോളജി / ഒബ്സ്റ്റട്രിക്സ് ഫോറൻസിക്ക് മെഡിസിൻ (നിയമ/വ്യവഹാര പഠനം) കമ്മ്യൂണിറ്റി മെഡിസിൻ?
സോഷ്യൽ പ്രിവന്റീവ് മെഡിസിൻ (സാമൂഹിക വൈദ്യം/രോഗപ്രതിരോധ പഠനം) സൈക്കിയാട്രിക്സ്.
( മനോരോഗ പഠനം)
കേന്ദ്ര റിസർവ്വ് പോലീസ് ഇംഗ്ലീഷ് വിലാസം https://ml.wikipedia.org/wiki/Central_Reserve_Police_Force
ഇന്ത്യയിലെ ഏറ്റവും വലിയ സായുധ പോലീസ് വിഭാഗമാണ് കേന്ദ്ര റിസർവ്വ് പോലീസ് (സി.ആർ.പി.എഫ്.) ( Central Reserve Police Force ).
സി.ആർ.പി.എഫ് എന്ന ചുരുക്കപ്പേരിൽ ആണ് പൊതുവെ അറിയപ്പെടുന്നത്.
കേന്ദ്ര ആഭ്യന്തര മന്ത്രാലയത്തിനു കീഴിലാണ് ഇത് പ്രവർത്തിക്കുന്നത്.
1949-ലെ കേന്ദ്ര റിസർവ്വ് പോലീസ് ആക്ട് പ്രകാരം രൂപം കൊണ്ട ഈ സേനാവിഭാഗത്തിന്റെ ഇപ്പോഴത്തെ ഡയറക്ടർ ജനറൽ Dr. Sujoy Lal Thaosen IPS ആണ്.
കലാപം, തീവ്രവാദ വിരുദ്ധ പ്രവർത്തനങ്ങൾ, ലഹള, തിരഞ്ഞെടുപ്പ് സമയത്ത് സമാധാനം നിലനിർത്തൽ തുടങ്ങി വിവിധ സുരക്ഷാ പ്രശ്നങ്ങൾ കൈകാര്യം ചെയ്യുന്നതിൽ സംസ്ഥാന, കേന്ദ്രഭരണ പ്രദേശങ്ങളിലെ പോലീസ് സേനയെ സഹായിക്കുക എന്നതാണ് സിആർപിഎഫിന്റെ പ്രധാന ലക്ഷ്യം.
1959 ഒക്ടോബർ 21ന്‌ ലഡാക്കിൽ വച്ച്‌  എസ്‌ഐ കരൺ സിംഗിനെയും 20 സി.ആർ.പി.എഫ്‌ ഭടന്മാരെയും ചൈനീസ്‌ പട്ടാളം ആക്രമിച്ചു.
10 പേർ മരണപ്പെടുകയും ബാക്കിയുള്ളവർ തടവിൽ ആക്കപ്പെടുകയും ചെയ്തു .
അക്കാരണം കൊണ്ട്‌ ഒക്ടോബർ 21 സിആർപിഎഫ്‌ ദിനം ആയി ആചരിക്കുന്നു .
ഇന്ത്യയിലെ ക്രമസമാധാന നില കാത്ത്‌ സൂക്ഷിക്കാൻ ആണ്‌ സി ആർ പി എഫ്‌   കൂടുതലായി നില കൊള്ളുന്നത്‌..
തിരഞ്ഞെടുപ്പ്‌ ജോലികൾക്കും വിദേശ  ദൗത്യങ്ങൾക്കും സി ആർ പി എഫ്‌ ഉപയോഗപ്പെട്ടിട്ടുണ്ട്‌.
230 ബറ്റാലിയനുകളും മറ്റ് വിവിധ യൂണിറ്റുകളും ഉള്ള സിആർപിഎഫ് ഇന്ത്യയിലെ ഏറ്റവും വലിയ അർദ്ധസൈനിക സേനയായി കണക്കാക്കപ്പെടുന്നു.
തീവ്രവാദ, നക്സൽ പ്രവർത്തനങ്ങൾക്കെതിരെയും സായുധകലാപങ്ങൾ തടയുന്നതിനും പ്രതികരിക്കാൻ പ്രത്യേക വിഭാഗമായ കോബ്ര ( COBRA )യും കലാപം പോലുള്ള ഗുരുതര ക്രമസമാധാന പ്രശ്നങ്ങൾ നേരിടാനായി ദ്രുതകർമ്മ സേനയും ( RAF ) സി.ആർ.പി.എഫ്നു കീഴിൽ പ്രവർത്തിക്കുന്നുണ്ട്.
സമാധാനത്തിന്റെ പ്രതീകമായ നീല നിറത്തിലുള്ള  പാറ്റേണുള്ള ഒരു വ്യതിരിക്തമായ യൂണിഫോമാണ് ദ്രുതകർമ്മ സേനക്കുള്ളത്.
"സെൻസിറ്റീവ് പോലീസിംഗിനൊപ്പം മാനവികതയെ സേവിക്കുന്നു" എന്നതാണ് ദ്രുതകർമ്മ സേനയുടെ മുദ്രാവാക്യം.
കോബ്രാ ബറ്റാലിയനുകൾ എല്ലാത്തരം ദുർഘടമായ ഭൂപ്രദേശങ്ങളിലും കലാപകാരികൾക്കെതിരെ ഓപ്പറേഷൻ നടത്തുന്നതിന് പരിശീലിപ്പിച്ചിരിക്കുന്നു.
ഗറില്ല യുദ്ധതന്ത്രങ്ങളിലും വനത്തിൻ്റെ ഉള്ളിലുള്ള പോരാട്ടങ്ങലിലും (Jungle warfare) അവർ പ്രാവീണ്യം നേടിയിരിക്കുന്നു.
പ്രത്യേക വിഭാഗങ്ങൾ ദ്രുത കർമ്മ സേന (ആർ.എ.എഫ്)
15 ബറ്റാലിയനുകൾ ഉള്ള സി.ആർ.പി.എഫ് ൻ്റെ പ്രത്യേക വിഭാഗം ആണ് ദ്രുതകർമ്മസേന അഥവാ റാപിഡ് ആക്ഷൻ ഫോഴ്സ് (RAF).
വർഗീയ കലാപങ്ങളും അനുബന്ധ ആഭ്യന്തര കലാപങ്ങളും കൈകാര്യം ചെയ്യുന്നതിനായി 1992 ഒക്ടോബറിലാണ് ഇത് രൂപീകരിച്ചത്.
ഒരു ഇൻസ്പെക്ടർ ജനറൽ (ഐ.ജി.) ആണ് ഇതിന് നേതൃത്വം നൽകുന്നത്.
പാർലമെൻ്റ് ഡ്യൂട്ടി ഗ്രൂപ്
പാർലമെന്റ് ഡ്യൂട്ടി ഗ്രൂപ്പ് എന്നത് പാർലമെന്റ് മന്ദിരത്തിന് സായുധ സംരക്ഷണം നൽകുന്ന സിആർപിഎഫ്ൻ്റേ പ്രത്യേക വിഭാഗം ആണ്.
സ്പെഷ്യൽ ഡ്യൂട്ടി ഗ്രൂപ്
പ്രധാനമന്ത്രിയുടെ ഔദ്യോഗിക വസതിയായ 7 ലോക് കല്യാൺ മാർഗ്, നോർത്ത് ബ്ലോക്കിലെ അദ്ദേഹത്തിന്റെ ഓഫീസ്, ഔട്ട്‌ഡോർ ചടങ്ങുകൾ എന്നിവയ്ക്ക് സുരക്ഷയൊരുക്കാൻ ചുമതലപ്പെടുത്തിയ സിആർപിഎഫിന്റെ എലൈറ്റ് ബറ്റാലിയനാണ് സ്പെഷ്യൽ ഡ്യൂട്ടി ഗ്രൂപ്പ്.
ഏകദേശം 1000 പേർ ഇതിൽ ഉൾപ്പെടുന്നു.
കോബ്ര
സിആർപിഎഫിൻ്റെ നക്സൽ വിരുദ്ധ പ്രവർത്തന വിഭാഗം ആണ് കമാൻഡോ ബറ്റാലിയൻ ഫോർ റിസോലുട് ആക്ഷൻ അഥവാ കോബ്ര (CoBRA).
കമാൻഡോ വിഭാഗമാണ് ഇത്.
ചെറുകിട നക്സലൈറ്റ് ഗ്രൂപ്പുകളെ പിന്തുടരാനും വേട്ടയാടാനും ഇല്ലാതാക്കാനും ഈ യൂണിറ്റിന് പരിശീലനം ലഭിച്ചിട്ടുണ്ട്.
നിലവിൽ 10 കോബ്ര യൂണിറ്റുകളുണ്ട്.
നക്സൽ ബാധിത പ്രദേശങ്ങൾ ആയ ഛത്തീസ്ഗഢ്, ബീഹാർ, ഒഡീഷ, ജാർഖണ്ഡ്, മധ്യപ്രദേശ്, മഹാരാഷ്ട്ര, പശ്ചിമ ബംഗാൾ, ആന്ധ്രാപ്രദേശ് എന്നിവിടങ്ങളിൽ ഇവരെ വിന്യസിച്ചിട്ടുണ്ട്.
സംഘടന (റാങ്കുകൾ)
ഡയറക്ടർ ജനറൽ (DG) ആണ് സേന മേധാവി.
ഇന്ത്യൻ പോലീസ് സർവീസ് ഉദ്യോഗസ്ഥൻ ആണ് ഇദ്ദേഹം.
സേനാ ആസ്ഥാനം ന്യൂ ഡൽഹിയിലാണ്.
അധികാരശ്രേണി ഡയറക്ടർ ജനറൽ (ഐ.പി.എസ് കേഡർ) (DG) സ്പെഷ്യൽ ഡയറക്ടർ ജനറൽ (SDG) അഡീഷണൽ ഡയറക്ടർ ജനറൽ (ADG) ഇൻസ്പെക്ടർ ജനറൽ (IG) ഡെപ്യൂട്ടി ഇൻസ്പെക്ടർ ജനറൽ (DIG) കമാൻഡൻ്റ് (Commandant) സെക്കൻ്റ് ഇൻ കമാൻഡ് ഡെപ്യൂട്ടി കമാൻഡന്റ് (DC) അസിസ്റ്റൻ്റ് കമാൻഡന്റ് (AC)
കീഴുദ്ധ്യോഗസ്ഥർ സുബേദാർ മേജർ (SM) ഇൻസ്പെക്ടർ സബ് ഇൻസ്പെക്ടർ അസിസ്റ്റൻ്റ് സബ് ഇൻസ്പെക്ടർ ഹെഡ് കോൺസ്റ്റബിൾ കോൺസ്റ്റബിൾ കേന്ദ്ര റിസർവ്വ് പോലീസ് (CRPF) ക സ തി ഡയറക്ടർ ജനറൽ - സ്പെഷ്യൽ ഡയറക്ടർ ജനറൽ - അഡിഷണൽ ഡയറക്ടർ ജനറൽ - ഇൻസ്‌പെക്ടർ ജനറൽ - ഡെപ്യൂട്ടി ഇൻസ്‌പെക്ടർ ജനറൽ - കമാണ്ടന്റ് - സെക്കന്റ്‌ ഇൻ കമാൻഡ് - ഡെപ്യൂട്ടി കമാണ്ടന്റ് - അസിസ്റ്റന്റ് കമാണ്ടന്റ് - Rank group Junior commissioned officers Non commissioned officer Enlisted കേന്ദ്ര റിസർവ്വ് പോലീസ് (CRPF) ക സ തി ചിഹ്നമില്ല സുബേദാർ മേജർ - ഇൻസ്‌പെക്ടർ - സബ് ഇൻസ്‌പെക്ടർ - അസിസ്റ്റന്റ് സബ് ഇൻസ്‌പെക്ടർ - ഹെഡ് കോൺസ്റ്റബിൾ - കോൺസ്റ്റബിൾ - ഇതും കാണുക കേന്ദ്ര സായുധ പോലീസ് സേനകൾ അവലംബം
പൗരത്വ ഭേദഗതി നിയമത്തിനെതിരായ പ്രക്ഷോഭങ്ങൾ
പൗരത്വ ഭേദഗതി നിയമം (ബിൽ) പ്രതിഷേധങ്ങൾ , സിഎഎ പ്രതിഷേധം , സിഎബി പ്രതിഷേധം അല്ലെങ്കിൽ സിഎഎ, എൻആർസി പ്രതിഷേധങ്ങൾ എന്നെല്ലാം  അറിയപ്പെടുന്നു, പൗരത്വ ഭേദഗതി നിയമം (സി‌എ‌എ) 2019 ഡിസംബർ 12 ന് ഇന്ത്യാ ഗവൺമെന്റ് നടപ്പിലാക്കിയതിന് ശേഷമാണ് നടന്നത്.
ഈ നടപടി, ദേശീയ പൗരത്വ രജിസ്റ്ററിന്റെ (എൻആർസി) നിയമത്തിനും അനുബന്ധ നിർദ്ദേശങ്ങൾക്കും എതിരെ ദേശത്തും , വിദേശത്തും  വ്യാപകമായ പ്രതിഷേധത്തിന് കാരണമായി.
പ്രതിഷേധം ആദ്യം അസമിൽ തുടങ്ങി  ഡൽഹി, മേഘാലയ , അരുണാചൽ പ്രദേശ് , ത്രിപുര തുടങ്ങിയ സംസ്ഥാനങ്ങളിൽ 2019 ഡിസംബർ 4 ന് അതിവേഗം വ്യാപിച്ചു.
പ്രതിഷേധക്കാരുടെ ആശങ്കകൾ വ്യത്യസ്തമാണെങ്കിലും രാജ്യത്തുടനീളം പ്രതിഷേധം അതിവേഗം പൊട്ടിപ്പുറപ്പെട്ടു.
അഫ്ഗാനിസ്ഥാൻ , ബംഗ്ലാദേശ് , പാകിസ്ഥാൻ എന്നിവിടങ്ങളിൽ നിന്നും മതപരമായ പീഡനങ്ങളെത്തുടർന്ന് 2014 ന് മുമ്പ് ഇന്ത്യയിൽ പ്രവേശിച്ച ഹിന്ദു , സിഖ് , ജൈന , പാഴ്‌സി , ബുദ്ധ , ക്രിസ്ത്യൻ , മതത്തിൽ ഉൾപ്പെട്ട അനധികൃത കുടിയേറ്റക്കാരെ സ്വീകരിക്കാൻ സിഎഎ ഇന്ത്യൻ പൗരത്വ നിയമം ഭേദഗതി ചെയ്യുന്നു.
അതേ രാജ്യങ്ങളിൽ നിന്നോ മറ്റ് അയൽരാജ്യങ്ങളിൽ നിന്നോ പലായനം ചെയ്ത മുസ്ലീങ്ങളെയും മറ്റ് സമുദായങ്ങളെയും ബില്ലിൽ പരാമർശിക്കുന്നില്ല.
ഇന്ത്യയിലെ ശ്രീലങ്കൻ തമിഴരിൽ നിന്നുള്ള അഭയാർത്ഥികൾ, മ്യാൻമറിൽ നിന്നുള്ള റോഹിങ്ക്യകൾ , ടിബറ്റൻ അഭയാർത്ഥികൾ എന്നിവരെയും ബില്ലിൽ പരാമർശിച്ചിട്ടില്ല.
നിർദ്ദിഷ്ട ദേശീയ പൗരത്വ രജിസ്റ്റർ (NRC) ഇന്ത്യയിലെ എല്ലാ നിയമപരമായ പൗരന്മാരുടെയും ഔദ്യോഗിക രേഖയായിരിക്കും.
അതിൽ ഉൾപ്പെടുത്തുന്നതിന് ഒരു നിശ്ചിത കട്ട്ഓഫ് തീയതിക്ക് മുമ്പ് വ്യക്തികൾ ഒരു പട്ടികയിലുൾപ്പെട്ട  രേഖകൾ നൽകേണ്ടതുണ്ട്.
ഈ ഭേദഗതി മതത്തിന്റെ അടിസ്ഥാനത്തിൽ വിവേചനം കാണിക്കുന്നതായി പരക്കെ വിമർശിക്കപ്പെട്ടു, മുസ്ലീങ്ങളെ ഒഴിവാക്കുന്നതിനുള്ള പ്രത്യേകത.
ഭേദഗതിക്കെതിരെയുള്ള പ്രതിഷേധക്കാർ ഇത് റദ്ദാക്കണമെന്നും രാജ്യവ്യാപകമായി എൻആർസി നടപ്പാക്കരുതെന്നും ആവശ്യപ്പെടുന്നു.
ബിൽ ഇന്ത്യൻ മുസ്ലീം സമൂഹത്തിൽ ആശങ്ക ഉയർത്തിയിട്ടുണ്ട്.
രജിസ്ട്രിയിൽ ഉൾപ്പെടുത്തുന്നതിന് പൗരത്വം തെളിയിക്കേണ്ട എൻആർസിയുടെ ബ്യൂറോക്രാറ്റിക് വ്യായാമം എല്ലാ പൗരന്മാരെയും ബാധിക്കുമെന്നും അവർ ആശങ്കാകുലരാണ്.
സ്വേച്ഛാധിപത്യത്തിനെതിരെയും പ്രതിഷേധങ്ങളെ അടിച്ചമർത്താൻ സർവകലാശാലകളിലെ പോലീസ് അടിച്ചമർത്തലിനെതിരെയും പ്രതിഷേധക്കാർ ശബ്ദമുയർത്തി.
ആസാമിലെയും മറ്റ് വടക്കുകിഴക്കൻ സംസ്ഥാനങ്ങളിലെയും പ്രതിഷേധക്കാർ ഏതെങ്കിലും അഭയാർത്ഥികൾക്കും കുടിയേറ്റക്കാർക്കും അവരുടെ മതം പരിഗണിക്കാതെ ഇന്ത്യൻ പൗരത്വം അനുവദിക്കാൻ ആഗ്രഹിക്കുന്നില്ല, കാരണം ഇത് പ്രദേശത്തിന്റെ ജനസംഖ്യാ സന്തുലിതാവസ്ഥയെ മാറ്റിമറിക്കുകയും അവരുടെ രാഷ്ട്രീയ അവകാശങ്ങളും സംസ്കാരവും ഭൂമിയും നഷ്ടപ്പെടുകയും ചെയ്യും.
കുടിയേറ്റക്കാരെയും അഭയാർത്ഥികളെയും കുറിച്ച് കേന്ദ്ര സർക്കാരുമായി ഉണ്ടാക്കിയ മുൻകൂർ കരാറായ അസം കരാർ ലംഘിക്കുന്ന ബംഗ്ലാദേശിൽ നിന്നുള്ള കൂടുതൽ കുടിയേറ്റത്തിന് ഇത് പ്രചോദനമാകുമെന്നും അവർ ആശങ്കപ്പെടുന്നു.
2019 ഡിസംബർ 4 ന് ബിൽ പാർലമെന്റിൽ അവതരിപ്പിച്ചതിന് ശേഷം അസമിൽ പ്രതിഷേധം ആരംഭിച്ചു.
പിന്നീട്, വടക്കുകിഴക്കൻ ഇന്ത്യയിൽ പ്രതിഷേധം പൊട്ടിപ്പുറപ്പെട്ടു, തുടർന്ന് ഇന്ത്യയിലെ പ്രധാന നഗരങ്ങളിലേക്കും വ്യാപിച്ചു.
ഡിസംബർ 15 ന് ന്യൂഡൽഹിയിലെ ജാമിയ മില്ലിയ ഇസ്ലാമിയയ്ക്കും അലിഗഡ് മുസ്ലീം സർവകലാശാലയ്ക്കും സമീപം വലിയ പ്രതിഷേധങ്ങൾ നടന്നു.
പ്രതിഷേധം പൊട്ടിപ്പുറപ്പെട്ടപ്പോൾ, ജനക്കൂട്ടം പൊതു-സ്വകാര്യ സ്വത്തുക്കൾ കത്തിക്കുകയും നശിപ്പിക്കുകയും നിരവധി റെയിൽവേ സ്റ്റേഷനുകൾ നശിപ്പിക്കുകയും ചെയ്തു.
പോലീസ് ബലമായി ജാമിയ കാമ്പസിലേക്ക് പ്രവേശിച്ചു, വിദ്യാർത്ഥികൾക്ക് നേരെ ബാറ്റണും കണ്ണീർ വാതകവും പ്രയോഗിച്ചു , 200 ലധികം വിദ്യാർത്ഥികൾക്ക് പരിക്കേറ്റു, 100 ഓളം പേരെ പോലീസ് സ്റ്റേഷനിൽ ഒറ്റരാത്രികൊണ്ട് തടഞ്ഞുവച്ചു.
പോലീസ് നടപടി വ്യാപകമായി വിമർശിക്കപ്പെടുകയും രാജ്യത്തുടനീളമുള്ള വിദ്യാർത്ഥികൾ ഐക്യദാർഢ്യത്തോടെ പ്രതിഷേധിക്കുകയും ചെയ്തു.
പ്രതിഷേധങ്ങൾ 2019 ഡിസംബർ 27 വരെ ആയിരക്കണക്കിന് അറസ്റ്റുകളിലും 27 മരണങ്ങളിലും കലാശിച്ചു.
അസമിൽ പ്രതിഷേധക്കാർക്ക് നേരെ വെടിയുതിർക്കുന്നതിനിടെ പോലീസ് വെടിവെപ്പിൽ കൊല്ലപ്പെട്ടവരിൽ 17 വയസുള്ള പ്രായപൂർത്തിയാകാത്ത രണ്ട് കുട്ടികളും ഉൾപ്പെടുന്നു.
ഡിസംബർ 19 ന്, ഇന്ത്യയുടെ പല ഭാഗങ്ങളിലും പ്രതിഷേധങ്ങൾക്ക് പോലീസ് പൂർണ്ണ നിരോധനം ഏർപ്പെടുത്തി.
നിരോധനാജ്ഞ ലംഘിച്ചതിന്റെ ഫലമായി ആയിരക്കണക്കിന് പ്രതിഷേധക്കാരെ കസ്റ്റഡിയിലെടുത്തു.
പശ്ചാത്തലം ജാമിയ മില്ലിയ ഇസ്ലാമിയ വിദ്യാർത്ഥികൾക്കും നാട്ടുകാർക്കുമൊപ്പം CAB NRC വിരുദ്ധ പ്രതിഷേധത്തിൽ പങ്കെടുക്കുന്ന ഒരു കുട്ടി.
പൗരത്വ (ഭേദഗതി) നിയമം, 2019
പൗരത്വ (ഭേദഗതി) ബിൽ, 2019 (CAB) ആഭ്യന്തര മന്ത്രി അമിത് ഷാ 2019 ഡിസംബർ 9 ന് ഇന്ത്യൻ പാർലമെന്റിന്റെ തറയിൽ അവതരിപ്പിച്ചത് 1.9 ദശലക്ഷം ആളുകളെ, പ്രധാനമായും ഹിന്ദുക്കളും മുസ്ലീങ്ങളും ഒഴിവാക്കിയതിന് മറുപടിയായി.
അസമിനുള്ള ദേശീയ പൗരത്വ രജിസ്റ്റർ .
പൗരത്വ (ഭേദഗതി) നിയമം, 2019 (CAA) ഡിസംബർ 11 ന് ഇന്ത്യൻ പാർലമെന്റ് പാസാക്കി.
അഫ്ഗാനിസ്ഥാൻ , ബംഗ്ലാദേശ് , പാകിസ്ഥാൻ എന്നിവിടങ്ങളിൽ നിന്നുള്ള പ്രത്യേക ന്യൂനപക്ഷങ്ങളായ ഹിന്ദുക്കൾ , സിഖ് , ബുദ്ധ , ജൈന , പാഴ്സി , ക്രിസ്ത്യൻ വിഭാഗങ്ങളിൽപ്പെട്ട ഏതൊരു വ്യക്തിക്കും മതപരമായ പീഡനത്തിന്റെ അനുമാനത്തിന് കീഴിൽ ഇന്ത്യൻ പൗരത്വത്തിന് വേഗത്തിലുള്ള പാത നൽകുന്നതിന് 1955 ലെ പൗരത്വ നിയമം ഭേദഗതി ചെയ്യുന്നു.
2014 ഡിസംബർ 31-നോ അതിനുമുമ്പോ ഇന്ത്യ.
നിയമത്തിന് കീഴിൽ വരുന്ന കുടിയേറ്റക്കാർക്ക് സ്വദേശിവൽക്കരണത്തിലൂടെ പൗരത്വത്തിനായി ഇന്ത്യയിൽ താമസിക്കുന്നതിന്റെ ആവശ്യകത 11 വർഷത്തിൽ നിന്ന് 5 വർഷമാക്കി ഇളവ് ചെയ്യാനും നിയമം ശ്രമിക്കുന്നു.
പുറത്തുനിന്നും കുടിയേറിയവർക്കാണ് ഈ നിയമം ബാധകമാകുന്നത്.
എന്നിരുന്നാലും, നിയമത്തിൽ മുസ്ലീങ്ങളെ പരാമർശിക്കുന്നില്ല, മുസ്ലീം കുടിയേറ്റക്കാർക്കോ ആ രാജ്യങ്ങളിൽ നിന്നുള്ള മറ്റ് മതങ്ങളിൽ നിന്നുള്ള കുടിയേറ്റക്കാർക്കോ സമാനമായ യോഗ്യതാ ആനുകൂല്യങ്ങൾ വാഗ്ദാനം ചെയ്യുന്നില്ല.
ശ്രീലങ്കൻ ആഭ്യന്തരയുദ്ധസമയത്ത് പീഡനം നേരിട്ട ശ്രീലങ്കൻ തമിഴ് അഭയാർത്ഥികൾ,  റോഹിങ്ക്യകളുടെ ഇരകളായ റോഹിങ്ക്യൻ അഭയാർത്ഥികൾ എന്നിങ്ങനെ ഇന്ത്യയിൽ താമസിക്കുന്ന അഭയാർത്ഥികളിൽ ഭൂരിഭാഗവും മറ്റ് അഭയാർത്ഥികൾക്കുള്ള ആനുകൂല്യങ്ങളൊന്നും ഈ നിയമത്തിൽ പരാമർശിക്കുന്നില്ല.
വംശഹത്യ, ഭൂട്ടാനിൽ വംശീയ ഉന്മൂലനം നേരിട്ട നേപ്പാളി അഭയാർഥികൾ, ചൈനയിൽ പീഡനം നേരിട്ട ടിബറ്റൻ ബുദ്ധ അഭയാർഥികൾ .
ഇന്റലിജൻസ് ബ്യൂറോയുടെ കണക്കനുസരിച്ച് , പുതിയ നിയമത്തിന്റെ ഗുണഭോക്താക്കൾ 25,447 ഹിന്ദുക്കളും 5,807 സിഖുകാരും 55 ക്രിസ്ത്യാനികളും 2 ബുദ്ധമതക്കാരും 2 പാഴ്സികളും ആയിരിക്കും.
നിയമം പാസാക്കിയത് ഇന്ത്യയിൽ വലിയ പ്രതിഷേധത്തിന് കാരണമായി.
ആസാമിലെയും മറ്റ് വടക്കുകിഴക്കൻ സംസ്ഥാനങ്ങളിലെയും പ്രതിഷേധക്കാർ ഏതെങ്കിലും അഭയാർത്ഥികൾക്കും കുടിയേറ്റക്കാർക്കും അവരുടെ മതം പരിഗണിക്കാതെ ഇന്ത്യൻ പൗരത്വം നൽകുന്നതിനെ എതിർക്കുന്നു, കാരണം ഇത് പ്രദേശത്തിന്റെ ജനസംഖ്യാ സന്തുലിതാവസ്ഥയിൽ മാറ്റം വരുത്തുമെന്ന് അവർ ഭയപ്പെടുന്നു.
1970-കൾ മുതൽ എല്ലാ അഭയാർത്ഥികൾക്കും എതിരെ അവർ പ്രചാരണം നടത്തി, പുതിയ നിയമം തങ്ങളുടെ രാഷ്ട്രീയ അവകാശങ്ങളും സംസ്കാരവും ഭൂമിയും നഷ്ടപ്പെടുത്തുമെന്ന് അവർ ഭയപ്പെടുന്നു.
അതുകൊണ്ട് അവർ ജാതിയില്ലാാതെ എല്ലാ കുടിയേറ്റക്കാരെയും പുറത്താക്കാണമെന്ന് ആവശ്യപ്പെടുന്നു.
കുടിയേറ്റക്കാരെയും അഭയാർത്ഥികളെയും കുറിച്ച് കേന്ദ്ര സർക്കാരുമായി നേരത്തെ ഉണ്ടാക്കിയ കരാറായ അസം ഉടമ്പടി ലംഘിക്കുന്നതിനൊപ്പം ബംഗ്ലാദേശിൽ നിന്ന് കൂടുതൽ കുടിയേറ്റത്തിന് ഇത് കാരണമാകുമെന്നും അവർ ആശങ്കാകുലരാണ്.
നിയമം പാസാക്കിയതിന് പിന്നാലെ വടക്കുകിഴക്കൻ മേഖലയിൽ നടന്ന പ്രതിഷേധം അക്രമാസക്തമായി.
2019 ഡിസംബർ 17 വരെ 3000-ത്തിലധികം പ്രതിഷേധക്കാരെ അധികാരികൾ അറസ്റ്റ് ചെയ്തിട്ടുണ്ട്, ചില വാർത്താ മാധ്യമങ്ങൾ ഈ പ്രതിഷേധങ്ങളെ കലാപമായി വിശേഷിപ്പിച്ചിട്ടുണ്ട്.
ഈ നിയമം 1985 ലെ അസം കരാറിന്റെ ക്ലോസ് 5, ക്ലോസ് 6 എന്നിവയുടെ ലംഘനമാണെന്ന് പ്രതിഷേധക്കാർ പറയുന്നു.
ഭേദഗതി നിയമം ഭരണഘടനാ വിരുദ്ധമാണെന്ന് വിമർശകർ പറഞ്ഞു.
എല്ലാവർക്കും തുല്യത ഉറപ്പുനൽകുന്ന ഭരണഘടനയുടെ ആർട്ടിക്കിൾ 14ന്റെ ലംഘനമാണിതെന്ന് പ്രധാന പ്രതിപക്ഷ രാഷ്ട്രീയ പാർട്ടികൾ പറയുന്നു.
ഇന്ത്യയിലെ അമുസ്‌ലിംകളോട് മുൻഗണന നൽകിക്കൊണ്ട് മുസ്‌ലിംകളെ രണ്ടാംതരം പൗരന്മാരാക്കാനാണ് പുതിയ നിയമം ശ്രമിക്കുന്നതെന്ന് അവർ ആരോപിക്കുന്നു.
എന്നാൽ  തുല്യത എന്നത് ഭാരതീയർക്ക് തമ്മിലാണെന്നു   വിദേശികളോട് തുല്യത ഇല്ലെന്നും അഭിപ്രായമുണ്ട്.
ദേശീയ പൗരത്വ രജിസ്റ്റർ (എൻആർസി) കാരണം മുസ്‌ലിംകളെ പൗരത്വരഹിതരാക്കാമെന്നും പൗരത്വ ഭേദഗതി നിയമത്തിന് ഹിന്ദു, സിഖ്, ബുദ്ധ, ജൈന, പാഴ്‌സി അല്ലെങ്കിൽ ക്രിസ്ത്യൻ സ്വത്വമുള്ള ആളുകളെ മാത്രമെ  സംരക്ഷിക്കാൻ കഴിയുമെന്നും നിയമത്തെ വിമർശിക്കുന്നവർ പ്രസ്താവിച്ചു.
NRC യുടെ കർശനമായ ആവശ്യകതകൾക്ക് കീഴിൽ അവർ ഇന്ത്യൻ പൗരന്മാരാണെന്ന് തെളിയിക്കുന്നതിൽ പരാജയപ്പെട്ടാലും അവർക്ക് ഇന്ത്യൻ പൗരത്വം നൽകുന്നതിനുള്ള ഒരു മാർഗം.
ഭരണകക്ഷിയായ ഭാരതീയ ജനതാ പാർട്ടിയുടെ (ബിജെപി) വംശീയ ഹിന്ദുത്വ പ്രത്യയശാസ്ത്രത്തിന് അനുസൃതമായി മുസ്‌ലിംകളുടെ അവകാശം ഇല്ലാതാക്കാനും വേർതിരിക്കാനും ബോധപൂർവമായ ശ്രമമാണിതെന്ന് ചില വിമർശകർ ആരോപിക്കുന്നു.
ഇന്ത്യയിലെ ആദ്യത്തെ ന്യൂറംബർഗ് നിയമം എന്നാണ് തവ്‌ലീൻ സിംഗ് ഈ നിയമത്തെ വിശേഷിപ്പിച്ചത്.
2024 ലെ ലോക്‌സഭാ തിരഞ്ഞെടുപ്പിന് മുമ്പ് രജിസ്റ്റർ ചെയ്യുമെന്ന് പ്രസ്താവിച്ചുകൊണ്ട് രാജ്യവ്യാപകമായി എൻആർസി നടപ്പാക്കുന്നതിന് മുമ്പ് ആഭ്യന്തരമന്ത്രി അമിത് ഷാ സമയപരിധി നിശ്ചയിച്ചിരുന്നു.
ഇന്ത്യൻ നാഷണൽ കോൺഗ്രസും മറ്റ് പ്രധാന രാഷ്ട്രീയ പാർട്ടികളും തങ്ങളുടെ കടുത്ത എതിർപ്പ് പ്രഖ്യാപിച്ചുകൊണ്ട് രാജ്യത്തുടനീളമുള്ള വിവിധ എൻ‌ജി‌ഒകളും വിദ്യാർത്ഥി സംഘടനകളും ലിബറൽ, പുരോഗമന, സോഷ്യലിസ്റ്റ് സംഘടനകളും ഈ നിയമത്തെ വിമർശിച്ചു.
പുതിയ നിയമം മുസ്ലീങ്ങളോട് വിവേചനം കാണിക്കുന്നുവെന്നും മുസ്ലീം അഭയാർത്ഥികൾക്കും കുടിയേറ്റക്കാർക്കും ഇന്ത്യൻ പൗരത്വം നൽകണമെന്നും ഈ ഗ്രൂപ്പുകളുടെ നേതൃത്വത്തിൽ പ്രതിഷേധം ഉയരുന്നു.
ബിജെപി യെ എതിർക്കുന്ന രാഷ്ട്രീയ പാർട്ടികൾ ഭരിക്കുന്ന രാജസ്ഥാൻ , പശ്ചിമ ബംഗാൾ , കേരളം , മഹാരാഷ്ട്ര , മധ്യപ്രദേശ് , ജാർഖണ്ഡ് , ഛത്തീസ്ഗഡ് എന്നീ സംസ്ഥാനങ്ങൾ ദേശീയ പൗരത്വ രജിസ്റ്ററോ (എൻആർസി) നടപ്പാക്കില്ലെന്ന് പ്രഖ്യാപിച്ചു.
പൗരത്വ ഭേദഗതി നിയമം.
എന്നാൽ, ബീഹാർ , ആന്ധ്രാപ്രദേശ് , ഒഡീഷ എന്നീ സംസ്ഥാനങ്ങൾ എൻആർസി നടപ്പാക്കാൻ വിസമ്മതിച്ചപ്പോൾ പഞ്ചാബ് സംസ്ഥാനവും ഡൽഹി , പുതുച്ചേരി എന്നീ കേന്ദ്രഭരണ പ്രദേശങ്ങളും എൻആർസിയുടെ വിയോജിപ്പ് പ്രകടിപ്പിക്കുകയും നിയമം നടപ്പാക്കാൻ വിസമ്മതിക്കുകയും ചെയ്തു.
എന്നാൽ നിലവിലുള്ള ഒരൊറ്റ ഇന്ത്യക്കാരനെ പൊലും ഈ നിയം ബധിക്കില്ലെന്ന് അനുകൂലിക്കുന്നവർ അഭിപ്രായപ്പെറ്റുന്നു
സെൻസസിനും ദേശീയ പൗരത്വ രജിസ്റ്ററിന്റെ നടപ്പാക്കലിനും ആവശ്യമായ ദേശീയ ജനസംഖ്യാ രജിസ്റ്ററിന്റെ തയ്യാറാക്കലും അപ്‌ഡേറ്റുമായി ബന്ധപ്പെട്ട എല്ലാ പ്രവർത്തനങ്ങളും പശ്ചിമ ബംഗാൾ , കേരള സംസ്ഥാനങ്ങൾ നിർത്തിവച്ചിരിക്കുകയാണ്.